
МИНИСТЕРСТВО НА ОКОЛНАТА СРЕДА И ВОДИТЕ

        
РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - ВРАЦА

Съобщение
В изпълнение на чл.8, ал.4 от Наредбата за условията и реда за извършване на екологична оценка (Наредбата за ЕО), във връзка с постъпила документация в Регионална инспекция по околната среда и водите – Враца (РИОСВ – Враца) за изготвяне на план, програма за „Подробен устройствен план – план за застрояване за поземлен имот № 39846.605.616 и поземлен имот № 39846.605.807, местност „Горно ливаге“ по кадастралната карта и кадастралните регистри на гр. Криводол, общ. Криводол, обл. Враца“, с възложител: „СЪНРАЙЗ 23“ ЕООД, гр. София, РИОСВ – Враца информира за следното:
І. По отношение на изискванията на глава шеста от Закона за опазване на околната среда: 


Съгласно представената информация, предмет на проектa за подробен устройствен план – план за застрояване (ПУП-ПЗ) е прехвърляне на 1934 кв. м от поземлен имот (п. и.) с идентификационен номер № 39846.605.807 - трайно предназначение на територията: Земеделска, начин на трайно ползване: Пасище, категория: 3, към п. и. № 39846.605.615 – вид собственост: Държавна частна, вид територия: Урбанизирана, начин на трайно ползване: За съоръжение на електропровод. Посочената площ е необходима за разширение и повишаване на капацитета на съществуващата в п. и. № 39846.605.807  подстанция за разпределение на електроенергия. Площта, която остава след отделянето/присъединяването на терен от п.и. № 39846.605.807 се запазва като земеделска земя с НТП: Пасище. 

Конкретното инвестиционна предложение, което предвижда настоящия ПУП-ПЗ, е свързано с изграждане на открита разпределителна уредба с мощност 110 кV за присъединяване на обект за съхранение на електрическа енергия, съгласно предварителен договор № ПРД-ССЕБ-110-71/17.11.2025 г. сключен между „ЕСО“ ЕАД и възложителя, за присъединяване на обект за съхранение на електрическа енергия към преносната мрежа. Съгласно условията в цитирания предварителен договор: 

- мястото на присъединяване е ново изводно поле 110 кV;

- мощност отдавана/потребявана към/от електропреносната мрежа - 34.5 MW; 

- инсталирана - мощност на обект за съхранение на електрическа енергия (ОСЕЕ) - 34.5 MW;

- използваеми капацитет на ОСЕЕ - 103.5 MWh; 

- инсталиран капацитет на ОСЕЕ - 103.5 MWh; 

- ниво на напрежение - 110 кV;

- брой на електропроводите 110 кV – един;

- брой на фазите – три. 

В п.и. № 39846.605.615 има съществуващо застрояване. Имотът е водоснабден и електрифициран. Не се налага изготвянето на схеми за включване към ВиК дружество и електроразпределително дружество, след присъединяване на 1934 кв.м от п.и. № 39846.605.807. Новообразуваният имот, след одобряване на ПУП-ПЗ ще е с НТП „ За съоръжение на електропровод“. Достъпът до новия имот се осъществява от ведомствен път. ИП не предвижда изграждане на нова или промяна на съществуващата пътна инфраструктура. ИП не е свързано с добив на природна ресурси. По време на експлоатацията на обекта ще се използва вода за питейни и противопожарни нужди. Формираните битово-фекални отпадъчни води се отвеждат в градска канализационна мрежа. 

ПУП-ПЗ попада в обхвата на чл.2, ал.2, т.1 на Наредбата за ЕО и подлежи на процедура по преценяване на необходимостта от извършване на Екологична оценка. 

 
Съгласно чл. 84, ал.1 от Закона за опазване на околната среда (ЗООС) и чл. 4, т.2 от Наредбата за ЕО компетентен орган за произнасяне с Решение е Директорът на РИОСВ - Враца. 

На основание чл. 81, ал. 3 от ЗООС, процедурата по ЕО се извършва едновременно с изготвянето на плана и завършва преди одобряването му, като Решението за преценяване на необходимостта от извършване на ЕО е задължително условие за последващо одобряване на плана.

Предвид изисканото по служебен ред и получено в РИОСВ - Враца становище на Басейнова дирекция “Дунавски район” с изх. № ПУ-01-594-1/26.06.2026 г.: 

- реализацията на ПУП-ПЗ е допустима спрямо ПУРБ 2022 – 2027 г. и ПУРН 2022 – 2027 г. в ДРБУ, и спрямо Закона за водите, като няма забрани, касаещи реализацията на предвидените в плана дейности. 


ІІ. По отношение на изискванията на чл. 31 от Закона за биологичното разнообразие (ЗБР): 

След направената справка се установи, че мястото на реализация на ИП не попада в границите на защитени територии по смисъла на Закона за защитените територии (ЗЗТ, Обн. ДВ, бр. 133/1998 г.) и в обхвата на защитени зони съгласно Закона за биологичното разнообразие (ЗБР, Обн. ДВ, бр. 77/2002 г.). Най-близо разположените защитени зони, са BG0000487 „Божите мостове“ за опазване на природните местообитания и на дивата флора и фауна, обявена със Заповед № РД-241/22.03.2024 г. (обн. ДВ, бр.35/19.04.2024 г.) – на 7.06 км и BG0000594 „Божия мост – Понора“ за опазване на природните местообитания и на дивата флора и фауна, обявена със Заповед № РД-262/31.03.2021 г. на министъра на околната среда и водите (обн. ДВ, бр.41/18.05.2021 г.) - на 7.20 км. 

Планът попада под разпоредбите на чл. 2, ал. 1, т. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие. 

/отговорено на 29.06.2026 г./

